৪৭ বিজিবি ব্যাটালিয়ানের অধিনায়ক লে. কর্নেল রাশেদ খান জানান, রোববার দিবাগত রাত সাড়ে তিনটার দিকে ১০-১৫ জন মাদক চোরাচালানি ভারত থেকে মাদক নিয়ে ১৫২ সীমান্ত পিলার সংলগ্ন এলাকা দিয়ে বাংলাদেশে প্রবেশ করছিল। এ সময় জয়পুর বিজিবি ক্যাম্পের টহলদল ঘটনাস্থলে পৌঁছলে বিজিবিকে লক্ষ্য করে মাদক চোরাচালানিরা তিন রাউন্ড গুলি ছোড়ে। জবাবে বিজিবিও সাত রাউন্ড গুলি ছোঁড়ে। প্রায় ২০ মিনিট ধরে চলা গোলাগুলির এক পর্যায়ে এক মাদক চোরাচালানি নিহত হয়। পরে এলাকাবাসী গিয়ে নিহতের পরিচয় শনাক্ত করে।